Halfdan Sundt

Halfdan Sundt (1873–1951) var en norsk lege som blant annet var president i Den norske legeforening.

Liv og virke
 Bakgrunn
Halfdan Sundt var sønn av Peter Ingvart Sundt (1841–1917) og Anna Christiane Salvesen (1844–1906). Faren var konsul i Farsund og av Sundt (slekt). Hans trillingbrødre var juristene Vigleik Trygve Sundt (1873–1948) og Bjarne Sundt (1873–1906).

Han var opprinnelig fra Farsund der han etter middelskole gikk i snekkerlære sammen med trillingbrødrene Vigleik Trygve Sundt (1873–1948) og Bjarne Sundt (1873–1906), som fulgte med ham til Kristiania katedralskole der alle tre tok examen artium 1892 med haud illaud, men hvorefter de gikk videre og fikk en examen philosophicum i 1893 med laud.  

Søsteren Ingrid Sundt (1879–1939) ble gift med arkitekten  Christian von Munthe af Morgenstierne (1880–1967) av slekten Munthe af Morgenstierne. 

Sundt giftet seg i 1903 med lærerinnen Rebekka Heitmann (1876–1966) fra Bergen.Rebekka Heitmann hos Geni.com. 

Karriere
Mens brødrene ble jurister, ble Halfdan lege (cand.med.) i 1900 og ble amanuensis hos en distriktslege i Ytre Romsdal, før han i 1902 returnerte til Kristiania og ble kandidat ved byens kommunale sykehus, etterfulgt av et år som lege i Gol og Hemsedal og engasjement som jernbanelege hos Norges Statsbaner på Bergensbanen. Etter å også ha vært ved sykehus i Kristiania og Bergen, reiste han i 1908 til Vadsø for å være ved Finnmarks sykehus.  

Fra 1911 til 1943 arbeidet han som sjefskirurg ved Kysthospitalet i Stavern der han etterfulgte dr. Sinding-Larsen,H. Støren, Halfdan Sundt in memoriam i Acta Orthopaedica Scandinavica 02/1951; 21(1-4) og fra 1920 var lege ved byens forsorgsvesen og ved Det nasjonale gamlehjem for sjøfolk i Stavern. Han satt i Stavern bystyre fra 1914 til 1922. 

I 1920 tok han den medisinske doktorgrad (dr.med.) på en avhandling om hoftesykdommen Calvé-Legg-Perthes sykdom som rammer barn. 

Fra 1930 var han lege ved Trudvang hjem for tuberkulosetruede barn utenfor Larvik. 

Sundt var formann i Den norske legeforening fra 1933 til 1934 og fra 1937 til 1945 ledet han Nationalforeningen mot tuberkulose. 

 Utmerkelser 
I 1938 ble han innvalgt som medlem av Det Norske Videnskaps-Akademi og i 1946 mottok han St. Olavs Orden og fikk en statue oppført i sykehusets park.

 Utgivelser 




 Referanser 

Kategori:Norske leger
Kategori:Alumni fra Universitetet i Oslo
Kategori:St. Olavs Orden
Kategori:Medlemmer av Det Norske Videnskaps-Akademi
Kategori:Personer fra Farsund kommune